«Федоров ауданы әкімдігінің кәсіпкерлік және ауыл шаруашылығы бөлімі» мемлекеттік мекемесінің қызметіндегі сыбайлас жемқорлық тәуекелдерін сыртқы талдау нәтижелері бойынша талдамалық анықтама
2026 жыл
I. ЖАЛПЫ ЕРЕЖЕЛЕР
1.1. Сыбайлас жемқорлық тәуекелдеріне сыртқы талдау жүргізу негіздері
Сыбайлас жемқорлық тәуекелдеріне сыртқы талдау Қазақстан Республикасы Мемлекеттік қызмет істері агенттігі Қостанай облысы бойынша департаментінің және «Федоров ауданы әкімдігінің кәсіпкерлік және ауыл шаруашылығы бөлімі» мемлекеттік мекемесінің 2026 жылғы 19 ақпандағы № 11 бірлескен бұйрығы негізінде жүргізілді.
Талдау өз қызметі шеңберінде тиісті өкілеттіктерді жүзеге асыратын талдау объектісінің ұйымдық-басқару қызметіндегі сыбайлас жемқорлық тәуекелдеріне сыртқы талдау шеңберінде жүргізілді.
 Талдау жүргізу кезеңі: 2026 жылғы 19 ақпаннан 2026 жылғы 22 мамырға дейін.
Қамтылған талдау кезеңі: 2023 жылғы 1 қаңтардан 2026 жылғы 21 мамырға дейін.
1.2. Міндеттер мен функциялардың сәйкестігі туралы
«Федоров ауданы әкімдігінің кәсіпкерлік және ауыл шаруашылығы бөлімі» мемлекеттік мекемесі өз қызметін ауыл шаруашылығы саласында жүзеге асыратын Қазақстан Республикасының мемлекеттік органы болып табылады.
Мемлекеттік мекеме туралы Ереже Федоров ауданы әкімдігінің 2022 жылғы            17 мамырдағы № 100 қаулысымен бекітілген.
Құрылымдық Ережеге мемлекеттік органның құқықтық мәртебесін, міндеттерін, өкілеттіктерін, функцияларын, қызметін ұйымдастыруды және мүлкін басқаруды регламенттейтін 5 тарау мен 19 тармақ кіреді.
Бөлімде ведомстволар жоқ. Қаржыландыру жергілікті бюджеттен жүзеге асырылады.
Бөлімге кәсіпкерлік субъектілерімен бөлімнің өкілеттігі болып табылатын міндеттерді орындау тұрғысында шарттық қатынастар жасауға тыйым салынады.
Заңнама табыс әкелетін қызметті жүзеге асыру құқығын берген жағдайда, егер Қазақстан Республикасының заңнамасында өзгеше белгіленбесе, алынған кірістер мемлекеттік бюджетке жіберіледі.
Ережеге сәйкес бөлімге бағытталған 6 негізгі міндет жүктеледі:
1. Ауданның азық-түлік қауіпсіздігі шараларын қамтамасыз ету, агробизнестің тиімді жүйесін қалыптастыру;
2. Ауданның агроөнеркәсіптік секторының ұтымды және тиімді жұмыс істеуін қамтамасыз ету;
3. Кәсіпкерлікті дамыту және қолдау, бәсекелестікті қорғау, сондай-ақ ғылыми-техникалық салада және инновациялық қызметте кәсіпкерлікті дамыту үшін жағдайлар жасау;
4. Аудан экономикасына инвестиция тарту үшін қолайлы жағдайлар жасау;
5. Аумақты дамыту бағдарламасына талдау және мониторинг жүргізу;
6. Туристік қызметті дамыту, оның ішінде туристік қызметтердің сапасын арттыру және инфрақұрылымды жақсарту арқылы туризмді дамыту үшін жағдайлар жасау.
Бөлімнің өкілеттіктері мемлекеттік органның құқықтары мен міндеттерін, оның ішінде өз құзыреті шегінде мемлекеттік органдардан қажетті ақпаратты, құжаттарды немесе өзге де материалдарды сұрату және алу, бөлім құзыреті мәселелері бойынша аудан әкімдігі және басқа да органдары қарайтын нормативтік құқықтық актілердің жобалары бойынша ұсыныстар енгізу құқықтары мен міндеттерін қамтиды.
      Бөлімнің функциялары тиісті салаларда мемлекеттік саясат пен заңнаманы іске асыру, кәсіпкерлік субъектілерімен, ауыл шаруашылығы тауар өндірушілерімен және өзге де ұйымдармен өзара іс-қимыл мәселелерін қамтитын 19 функцияны қамтиды.
     Жалпы ереже міндеттердің аз көлемімен функциялардың едәуір санын көздейді, бұл бір мемлекеттік орган шеңберінде әртүрлі өкілеттіктердің шоғырлануын көрсетеді.
II. КАДР САЯСАТЫ
2.1. Бөлімнің кадр саясаты
Бөлімнің мемлекеттік қызметшілерінің штаттық және нақты саны 2026 жылғы мамырдағы жағдай бойынша 6 бірлікті құрайды.
«Қазақстан Республикасының мемлекеттік қызметі туралы» Қазақстан Республикасы Заңының 8-бабына сәйкес, мемлекеттік қызметшінің мәртебесі мемлекеттік қызметте болуға байланысты заңнамада белгіленген шектеулері бар Қазақстан Республикасының азаматы ретіндегі жалпы құқықтарды, бостандықтар мен міндеттерді, сондай-ақ мемлекеттік қызметтің ерекшеліктеріне байланысты құқықтарды, міндеттер мен жауапкершілікті қамтиды.
Сыбайлас жемқорлық тәуекелдерін сыртқы талдау шеңберінде бөлім қызметкерлерін сыбайлас жемқорлыққа қарсы шектеулермен таныстыру туралы мәліметтер зерделенді.
Бөлімде ұзақ уақыт жұмыс істейтін мамандар ағымдағы жылы ғана жаңа шектеулермен танысқаны анықталды. Бұл ретте жаңа келген мамандар сыбайлас жемқорлыққа қарсы шектеулермен уақытылы таныспаған және қолдарын қоймаған.
Осылайша, мемлекеттік қызметшілерді сыбайлас жемқорлыққа қарсы шектеулермен таныстыру немқұрайлы сипатта болады және заңнаманың өзгеруіне байланысты кейіннен өзекті танысусыз мемлекеттік қызметке кіру сәтімен шектеледі.
Сыбайлас жемқорлық тәуекелі: жаңадан қабылданған сыбайлас жемқорлыққа қарсы шектеулерді орындамау, қызметкерлердің заңнама талаптарымен таныстырылуын растаудың жоқтығы және сыбайлас жемқорлыққа қарсы профилактикалық жұмыстардың формалды түрде жүргізілуі.
Ұсыныс: Бөлімнің мемлекеттік қызметшілерін Қазақстан Республикасының заңнамасында белгіленген сыбайлас жемқорлыққа қарсы шектеулермен таныстыру жұмыстарын ұйымдастыру, сондай-ақ қызметкерлердің жеке қолтаңбасы мен танысқан күнін қойғызу арқылы тиісті құжатты ресімдеу қамтамасыз етілсін.

III. АНЫҚТАЛҒАН СЫБАЙЛАС ЖЕМҚОРЛЫҚ ТӘУЕКЕЛДЕРІ ЖӘНЕ БӨЛІМ ҚЫЗМЕТІНДЕГІ ЗАҢНАМА ТАЛАПТАРЫНЫҢ БҰЗЫЛУЫ
3.1. Сыбайлас жемқорлық тәуекелдеріне ішкі талдау жүргізбеу
«Сыбайлас жемқорлыққа қарсы іс-қимыл туралы» Қазақстан Республикасы Заңының 8-бабы 5-тармағына және сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес, сыбайлас жемқорлық тәуекелдеріне ішкі талдау жылына кемінде бір рет жүргізіледі.
Сонымен қатар, 2025 жылы бөліммен сыбайлас жемқорлық тәуекелдерін ішкі талдаудың талдамалық анықтамасы жасалмаған және ресми интернет-ресурста орналастырылмаған.
Сыбайлас жемқорлық тәуекелі: Жыл сайынғы ішкі сыбайлас жемқорлық тәуекелдеріне талдау жүргізбеу, сыбайлас жемқорлық тәуекелдерін уақытылы анықтамауға, сыбайлас жемқорлықтың алдын алуға формальды көзқараспен қарауға және бұзушылықтардың қайталануына жағдай жасайды.

Ұсыныс: Бұдан әрі интернет-ресурста талдамалық анықтаманы орналастыра отырып, жыл сайын сыбайлас жемқорлық тәуекелдеріне ішкі талдау жүргізу қамтамасыз етілсін.
3.2. Іссапар мәселелерін шешу
Бюджет қаражаты есебінен қызметтік іссапарларға арналған шығыстарды өтеу қағидаларына сәйкес тұрғын үй-жайды жалдау бойынша шығыстар белгіленген нормалардан аспауға тиіс.
[bookmark: _GoBack]Тұрғын үйді жалдау бойынша шығындарды есептеуде бұзушылықтар анықталды, бұл ішкі бақылау жүйесі деңгейінің жеткіліксіздігін
білдіреді.
       Қазақстан Республикасы Үкіметінің 2018 жылғы 11 мамырдағы № 256 қаулысымен бекітілген қызметтік іссапарларға арналған шығындарды бюджет қаражаты есебінен өтеу қағидаларының 2-тарауы 1-тармағына сәйкес тұрғын үй-жайды жалдау бойынша шығыстар мынадай мөлшерде өтеледі:
Мемлекеттік мекеме басшылары мен басшылардың орынбасарлары үшін:
– Астана, Алматы, Шымкент, Атырау, Ақтау және Байқоңыр қалаларында тәулігіне АЕК мөлшерінің 10 еселенген мөлшерінен аспайды;
– облыс орталықтарында және облыстық маңызы бар қалаларда АЕК мөлшерінің 7 еселенген мөлшерінен аспайды;
Мемлекеттік мекемелердің қызметкерлері үшін:
– Астана, Алматы, Шымкент, Атырау, Ақтау және Байқоңыр қалаларында тәулігіне АЕК мөлшерінің 7 еселенген мөлшерінен аспайды;
– облыс орталықтарында және облыстық маңызы бар қалаларда АЕК мөлшерінің 6 еселенген мөлшерінен аспайды.
Мемлекеттік органдар өз қызметінің ерекшелігін ескере отырып, көрсетілген Қағидаларда көзделген нормаларға сәйкес қызметтік іссапарларға, оның ішінде Шет мемлекеттерге шығыстарды өтеудің ішкі тәртібін дербес әзірлеп, бекіте алады.
Талдау барысында Қостанай қаласына іссапар кезінде 2025 жылғы 24 ақпан мен 2025 жылғы 28 ақпан аралығында 86 504 теңге көлемінде шығыстардың өтелгені анықталды, оның ішінде:
– тәуліктік: 3 932 × 2 АЕК × 5 = 39 320 теңге;
– тұрғын үй жалдау шығындары: 3 932 × 3 АЕК × 4 = 47 184 теңге.
Бұл ретте, белгіленген нормаларға сәйкес іссапар төлемдерінің мөлшері                 165 144 теңгені құрауы тиіс, оның ішінде::
– тәуліктік: 3 932 × 2 × 5 = 39 320 теңге;
– тұрғын үй жалдау шығындары: 3 932 × 8 × 4 = 125 824 теңге.
Сыбайлас жемқорлық тәуекелі: Іссапар шығындарын есептеу кезінде тиісті бақылаудың болмауы, бюджет қаражатының дұрыс жұмсалмау, қаржылық бұзушылықтардың туындау және төлемдерді есептеу кезінде негізсіз шешімдер қабылдау қаупін тудырады.
 Ұсыныс: Тұрғын үй жалдау шығындарын растайтын құжаттарды ұсына отырып, қайта есептеу және төлеу жүргізілсін.

